Diari Oficial de la Generalitat Valenciana


Sumari del DOGV 951, del 25-11-1988 (1988/812475)

ORDRE de 15 de novembre de 1988, del Conseller d'Obres Públiques, Urbanisme i Transports, sobre autorització provisional per a la prestació de serveis públics de transport escolar.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/11/15/(1)/dof/vci/html**

### Dades del document

Número de DOGV
:   951

Data del DOGV
:   25-11-1988

Secció del DOGV
:   DISPOSICIONS GENERALS

Número del document
:   1988/812475


Data del document
:   15-11-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 15 de novembre de 1988, del conseller d'Obres Públiques, Urbanisme i Transports, sobre autorització provisional per a la prestació de serveis públics de transport escolar.  
El Decret 77/1984, de 30 de juliol, del Consell de la Generalitat Valenciana, estableix els requisits legals necessaris per a autoritzar la realització d'aquest tipus de transport i els documents preceptius que cal adjuntar-ne en la sol·licitud.  
Atès que alguns dels documents exigits, per la complexitat de la seua procedència, no es poden aportar abans de l'inici del curs escolar, cosa que provoca un ajornament en la tramitació dels expedients administratius d'atorgament de les autoritzacions, i atesa la necessitat de controlar en tot moment les condicions de seguretat i la idoneïtat d'aquests serveis, s'ha considerat necessari establir l'atorgament de les autorització provisional, amb vigència fins la finalització de l'expedient administratiu corresponent, a totes aquelles sol·licituds que aporten els documents prevists en aquesta mateixa Ordre, per tal de garantir el compliment de les condicions mínimes exigibles en la prestació d'aquests serveis i perquè el servei d'inspecció i les forces de vigilància de carretera puguen controlar-los.  
Per tot això, i fent ús de les facultats que cm confereix el referit Decret 77/1984, de 30 de juliol, del Consell de la Generalitat Valenciana,  
ORDENE:  
Article 1  
Abans d'iniciar la prestació d'un servei públic de transport escolar, els titulars dels vehicles destinats a realitzar-los, hauran de presentar davant el Servei Territorial de Transports corresponent una sol·licitud d'autorització amb les dades establertes en l'art. 11 del Decret 77/1984, de 30 de juliol, que portarà adjunts els documents següents:  
- Fitxa tècnica amb la revisió de la ITV adequada al tipus de transport a realitzar.  
- Targeta de Transport.  
- Contracte d'assegurança vigent que cobresca la responsabilitat civil sense limitació de quantia.  
Tot aixà en quant a la totalitat dels vehicles destinats a prestar el servei.  
Article 2  
Comprovada aquesta documentació, el Servei Territorial de Transports corresponent atorgarà als sol·licitants una autorització provisional de transport escolar, i fixarà un termini per tal que aporten els documents restants prevists en l'art. 12 del Decret 77/1984, de 30 de juliol, per a la resolució de l'expedient i l'atorgament, si s'escau, de l'autorització definitiva.  
Article 3  
L'autorització provisional regulada en aquesta Ordre s'atorgarà precàriament i sense perjudici de la resolució definitiva que s'adopte en l'expedient.  
Article 4  
Per a la presentació de qualsevol servei públic de transport escolar serà preceptiu que al vehicle es duga l'autorització definitiva o, si s'escau, l'autorització provisional establerta en aquesta Ordre.  
Article 5  
L'incompliment del que preceptua aquesta Ordre serà sancionat d'acord amb la Llei d'Ordenació dels Transports Terrestres.  
DISPOSICIO TRANSITORIA  
Per al curs escolar 1988/1989 es concedeix un termini de quinze dies, a partir de l'entrada en vigor d'aquesta Ordre, perquè totes les empreses prestatàries de servei públic de transport escolar, que no disposen de l'autorització definitiva per a aquests serveis, es proveesquen de l'autorització provisional regulada en aquesta Ordre.  
DISPOSICIO FINAL,  
La Direcció General de Transport dictarà les instruccions que, si pertocava, calguen, per a l'execució i el desplegament d'aquesta Ordre, la qual vigirà l'endemà de la publicació en el Diari Oficial de la Generalitat Valenciana.  
València, 15 de novembre de 1988.  
El Conseller d'Obres Públique, Urbanisme i Transports, RAFAEL BLASCO I CASTANY


Còpia Permalink ELI